30. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ Αριθ. 5682 της 12/12 Νοεμ. 1992 (ΦΕΚ Β΄ 668) Χαρακτηρισμός καταστημάτων. Έχοντας υπόψη: 1.Τις διατάξεις του δευτέρου εδαφίου της παρ. α του άρθρ. 1 του Ν.Δ. 1037/1971 (Α΄ 235) «περί χρονικών ορίων λειτουργίας καταστημάτων και εργασίας του προσωπικού αυτών». 2.Το γεγονός ότι δεν προκαλείται δαπάνη σε βάρος του κρατικού προϋπολογισμού, αποφασίζουμε: 1.Ως καταστήματα χαρακτηρίζονται επίσης και οι χώροι εντός των οποίων ασκούνται δραστηριότητες παροχής χρηματοπιστωτικών υπηρεσιών. 2.Οι διατάξεις της παρούσης δεν θίγουν σε καμία περίπτωση την υφισταμένη νομοθεσία που αφορά στις ώρες και στους λοιπούς όρους εργασίας των εργαζομένων. 3.Η απόφαση αυτή αρχίζει να ισχύει από τη δημοσίευσή της στην Εφημερίδα της Κυβερνήσεως. 